**Materská škola sv. Lujzy**

Nám. A. Hlinku č. 67, 034 01 Ružomberok

**Správa**

**o výchovno-vzdelávacej činnosti,**

**výsledkoch a podmienkach**

**Materskej školy sv. Lujzy v Ružomberku**

**za školský rok 2012/13**

**Predkladá:**  Bc. Lenka Jirotková, riaditeľka

**Prerokovaná na pedagogickej rade:** dňa **1. 10. 2013**

**Schválená zriaďovateľom školy**: dňa **8. 10. 2013**

**Stanovisko zriaďovateľa:**

Kongregácia Milosrdných sestier sv. Vincenta-Satmárok, Vrícko 195

**schvaľuje**

Správu o výsledkoch a podmienkach výchovno-vzdelávacej činnosti Materskej školy sv. Lujzy v Ružomberku

Mgr. Martina Kubániková, s. M. Blažeja

provinciálna predstavená - zriaďovateľ

**Podľa vyhlášky Ministerstva Školstva SR 9/2006 Z.z.**

***§ 2. ods. 1 pís. a)***

**Základné identifikačné údaje**

|  |  |
| --- | --- |
|  |  |
| **Názov školy**  | Materská škola sv. Lujzy |
| **Adresa školy** | Nám. A. Hlinku č. 67; 034 01   Ružomberok |
| **Telefón** | 0948 725 580 |
| Web | www.skolka.satmarky.sk |
| **E-mail** | skolka@satmarky.sk  |
| **Zriaďovateľ** | [**Kongregácia Milosrdných sestier sv. Vincenta-Satmárok**](http://www.satmarky.sk/pg/komunita_provincia/)Sídlo: 038 31 Vrícko 195 |

**Mená vedúcich zamestnancov školy s určením ich funkcie**

|  |  |  |  |
| --- | --- | --- | --- |
|  |  |  |  |
|  | **Priezvisko, meno** | **Služ. mobil** | **e-mail/ poznámka** |
| **Riaditeľka** | ZVALOVÁ Katarína, Mgr. (do 31.12. 2012)JIROTKOVÁ Lenka, Bc. (od 1.1. 2013) | 0948 725 580 | skolka@satmarky.sk |

**Poradné orgány školy**

* **Rada školy**

**Údaje o Rade školy:**

Rada školy pri MŠ sv. Lujzy v Ružomberku bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

**Členovia Rady školy:**

* Ing. Rastislav Galan, PhD. - predseda Rady školy, zástupca rodičov
* Mgr.art. Matúš Bišťan   - zástupca rodičov
* Bc. Lenka Jirotková (do 31.12. 2012) - podpredseda Rady školy, zástupca pedagog. zamestnancov
* Bc. Eva Brisudová - (od 1.1. 2013) - zástupca pedagog. zamestnancov
* Alena Šulíková - zástupca nepedagogických zamestnancov
* Mgr. Mária Brejková - s. M. Angela - zástupca zriaďovateľa
* Mgr. Mária Drobňáková - s. M. Dagmar - zástupca zriaďovateľa
* Mgr. Henrieta Žilková - s. M. Noemi - zástupca zriaďovateľa

Kontakt:  e-mail:    Rada.MSsvLujzy@gmail.com

Rada školy zasadala v školskom roku 2012/13 dvakrát. Zasadania Rady školy boli 3.10. 2012 a výberové konanie na funkciu riaditeľa MŠ bolo 28.11. 2012. Na prvom zasadnutí bola riaditeľkou predstavená Koncepcia rozvoja školy, Školský vzdelávací program Srdiečko a následne prerokovaný. Bol prerokovaný a schválený Školský poriadok a Denný poriadok na šk. rok 2012/13, bola predstavená Správa o výchovno- vzdelávacej činnosti za šk. rok 2011/12 a Plán práce školy na šk. rok 2012/13. Druhým zasadaním bolo výberové konanie na funkciu riaditeľa MŠ sv. Lujzy. Riaditeľkou sa od 1.1. 2013 stala Bc. Lenka Jirotková. Do funkcie zástupcu pedagogických zamestnancov v Rade školy bola pedagogickými zamestnancami zvolená Bc. Eva Brisudová.

Rada školy spolupracuje s vedením školy a so zriaďovateľom.

* **Pedagogická rada** - členmi sú pedagógovia materskej školy
* **Metodické združenie** - členmi sú pedagógovia materskej školy

**Vedúca:** JIROTKOVÁ   Lenka, Bc**.** (do 31.12. 2012)

CHACHAĽÁKOVÁ Elena, Mgr. (od 28.1. 2013)

***§ 2. ods. 1 pís. b)***

**Údaje o počte žiakov**

|  |  |
| --- | --- |
|  |  |
| Počet tried:  | **2** |
| Počet detí v MŠ: | **50** |
| Počet chlapcov: | **26** |
| Počet dievčat: | **24** |

|  |  |
| --- | --- |
|  |  |
| Počet detí s odloženou školskou dochádzkou: | **0** |
| Počet predškolákov: | **23** |
| Počet vyšetrených detí MŠ v PPP: | **6** |
| Počet detí so špeciálnymi výchovno – vzdelávacími potrebami: | **0** |

|  |  |
| --- | --- |
| Podrobnejšie informácie: |  |
| Počet detí mladšia trieda (3-5 ročné deti): | **25** |
| Počet detí staršia trieda (5-6 ročné deti): | **25** |

***§ 2. ods. 1 pís. c)***

**Zapísaní žiaci do ZŠ**

|  |  |
| --- | --- |
|  |  |
| Počet zapísaných detí do prvého ročníka ZŠ: | **23** |
| Počet prijatých detí do prvého ročníka ZŠ: | **18** |
| Počet prijatých detí do nultého ročníka ZŠ: | **2** |
| Počet prijatých detí do prípravného ročníka v ZŠI pre žiakov s NKS v Jamníku: | **1** |
| Počet detí s odloženým začiatkom povinnej školskej dochádzky  | **2** |

***§ 2. ods. 1 pís. e)***

**Dochádzka detí**

|  |  |
| --- | --- |
|  |  |
| Priemerná dochádzka za celý školský rok bola | **35 detí** na deň |
| Najvyššia bola v mesiaci september | **40 detí** na deň |
| Najnižšia bola v mesiacoch február a marec | **27 detí** na deň |

***§ 2. ods. 1 pís. f)***

**Štruktúra tried**

|  |  |  |  |
| --- | --- | --- | --- |
|  |  |  |  |
|  | **Počet tried** | **Počet detí** | **Počet indiv. integrovaných detí** |
| **Bežných tried** | 2 | 50 | 0 |
| **Špeciálnych tried** | 0 | 0 | 0 |
| **Pre nadaných** | 0 | 0 | 0 |
| **Spolu** | 2 | 50 | 0 |

|  |  |
| --- | --- |
| **Krúžky:** |  |
| Hudobný krúžok, hra na flautu: | **18 detí** |
| Anglický jazyk: | **36 detí** |

***§ 2. ods. 1 pís. g)***

**Údaje o počte zamestnancov**

**a plnení kvalifikačného predpokladu pedagogických zamestnancov školy**

|  |  |
| --- | --- |
| **Zamestnanci:** |  |
| Učiteľ: | **4** |
| Prevádzkový zamestnanec: | **3** |

|  |  |
| --- | --- |
|  | **Priezvisko, meno** |
| **Učiteľka** | BRISUDOVÁ   Eva, Bc.  |
| **Učiteľka** | JIROTKOVÁ   Lenka, Bc. |
| **Učiteľka** | CHACHAĽÁKOVÁ Elena, Mgr. |
| **Učiteľka** | ZVALOVÁ Katarína, Mgr. – s. Fabiola |
| **Prevádzkový zamestnanec** | JANIGOVÁ   Magdaléna |
| **Prevádzkový zamestnanec** | LAKATOŠOVÁ Anna, MUDr. – s. Dobroslava |
| **Prevádzkový zamestnanec** | ŠULÍKOVÁ Alena |

|  |
| --- |
| **Kvalifikovanosť pedagogických pracovníkov** |
| Počet | **nekvalifikovaných** | **kvalifikovaných** | **spolu** |
| **učiteľov** | 0 | 4 | 4 |

***§ 2. ods. 1 pís. h)***

**Vzdelávanie zamestnancov MŠ**

|  |
| --- |
| **Kvalifikovanosť pedagogických pracovníkov** |
|  | **Titul, Meno, Priezvisko** | **Druh vzdelávania** | **Vzdelávacia inštitúcia** | **Názov vzdelávacieho programu** | **Poznámka** |
|  | Mgr. E. Chachaľáková | aktualizačné | MPC Žilina | Inovácie v didaktike | prihlásená |
|  | Bc. L. Jirotková | aktualizačné | MPC Žilina | Inovácie v didaktike | prihlásená |

***§ 2. ods. 1 pís. i)***

**Aktivity a prezentácia na verejnosti**

* **September:**
	+ Projekt tvorby z hliny – deti mali možnosť pracovať s hlinou, poznávať jej vlastnosti, uvedomiť si jej význam pre život
	+ Projekt tvorby z ovčej vlny – možnosť poznania života oviec, prácu s prírodným materiálom, uvedomiť si jej význam pre nás
	+ Návšteva chrámu – spojená s modlitbou, zverenie sa do Božej ochrany počas celého roka, spoznanie chrámu
	+ Tvorenie z prírodnín – spoznávanie prírodného materiálu
* **Október:**
	+ Umelecko – remeselné predstavenie „Putujúci mackovia“ – spoznávanie dreva, jeho spracovanie
	+ Návšteva kaplnky P. Márie u sestričiek – vzájomné vzťahy medzi sestričkami a MŠ, povzbudenie sa príkladom Panny Márie
	+ Návšteva zelovocu (v rámci aktivít, smerujúcich k prevencii obezity detí)
	+ Ovocná prehliadka s ochutnávaním – zapojenie všetkých zmyslov pri kontakte so zeleninou a ovocím, jeho význam, prevencia
	+ Návšteva Mestskej knižnice – krása slova, knihy, rozprávky
* **November:**
	+ Bábkové divadlo – O kozliatkach – predstavenie rozprávky umeleckou formou
	+ Spomienka na zosnulých, návštevy cintorína – deti si uvedomili hodnotu života a prehĺbili rodinné vzťahy
	+ Návšteva lekárne – nadviazali sme vzťahy s lekárničkami, deti si začali vážiť svoje zdravie
	+ Návšteva Liptovského múzea – mali sme možnosť vidieť prírodovednú expozíciu, ktorá deti veľmi zaujala
	+ Návšteva prvákov v ZŠ – prehĺbenie vzťahov so žiakmi ZŠ a našimi bývalými predškolákmi
	+ Rozbehnutie projektu – Hračky do Konga
	+ Rozbehnutie projektu – Modlitbová retiazka v rodinách
* **December:**
	+ Oslava Mikuláša – Kultúrny program detí, ocenili sme prítomnosť rodičov medzi deťmi.
	+ Výroba a posvätenie adventných vencov – deti si ich samé urobili. Akcia na prehĺbenie vzťahov s farnosťou
	+ Jasličková pobožnosť v ZŠ, zhotovenie darčekov pre školákov – na prehĺbenie vzájomných vzťahov
	+ Zhotovenie pozdravov na Vianoce pre MŠ a inštitúcie v okolí – deti si mali možnosť uvedomiť spolupatričnosť s ostanými MŠ v okolí, prianie sviatkov a spolupatričnosť s rôznymi inštitúciami v meste
	+ Divadielka študentov z Katolíckej univerzity
* **Január:**
	+ Koleda v MŠ – akcia na vzájomné sa spoznanie a uvedomenie si významu Božieho požehnania domu a Božej prítomnosti s nami
	+ Najkrajší snehuliak – stavanie snehuliakov v školskej záhrade – táto akcia bola zároveň prevenciou proti obezite detí, podporila súťaživosť detí, tvorivosť, deti si mohli rozvinúť svoje osobnostné kompetencie
* **Február:**
	+ Karneval – zábava detí, aj spolupráca s rodičmi. Všetky deti boli pekne pripravené, zabávali sa spolu, tento rok v MŠ kvôli chrípkovej epidémii
	+ Kreslím sám seba- bola uskutočnená počas edukácie detí. Deti mali možnosť vnímať podobnosti i rozdiely medzi sebou
	+ Beseda s poľovníkom – uvedomenie si významu poľovníctva, vzťahu k zvieratkám, ochrana zvierat, spojená s ukážkami
* **Marec:**
	+ Oslava Dňa sv. Lujzy – deti mali možnosť spoznať patrónku škôlky, primerane osláviť spolu so žiakmi CZŠ Námestovo, s ktorými máme spoločnú patrónku, nové priateľstvá
	+ Návšteva knižnice – úspešná akcia v mesiaci kníh, deti si mohli prezrieť knihy, počúvať rozprávky a naučiť sa primerane správať v priestoroch knižnice
	+ Deň rozprávok, keď sme si počas všetkých organizačných činností čítali rozprávky. Bola to úspešná akcia, deti si rozvinuli svoje komunikatívne kompetencie, hlavne počúvanie s porozumením
	+ Krížová cesta na Kalvárii - sme uskutočnili v pôstnom období. Deti vnímali modlitbu detskej krížovej cesty a osvojovali si návyk tejto modlitby, vytvárali vzťah s Bohom a učili sa láske k iným
	+ Beseda s policajtom – akcia v rámci výchovy a vzdelávania sa v oblasti ľudských práv, práv dieťaťa a v rámci prevencie všetkých foriem diskriminácie, intolerancie a rasizmu
	+ Tanečné vystúpenie ZUŠ – pekná kultúrna akcia
	+ Tvorivé dielne v múzeu – deti mali možnosť si vo veľkonočnom období vytvoriť z vyfúknutých vajíčok sliepočky a kohútikov
* **Apríl**
	+ Návšteva kostola – Zmŕtvychvstalého Pána – deti si rozvinuli duchovné kompetencie - modlitba, učiť sa spájať každodenný život s modlitbou
	+ Turistická vychádzka – na kalváriu – prospešná akcia pre pohyb detí a prevenciu pred chorobami
	+ Príprava ku Dňu matiek – deti nacvičovali s radosťou program, pripravovali darčeky
	+ Návšteva v ZOO obchode – deti mali možnosť vidieť chov zvierat, starostlivosť o ne
	+ Balónové predstavenie – možnosť vidieť, čo všetko sa dá z balónov vytvoriť, odniesli si balónový darček
	+ Divadlo „O Jankovi Hraškovi“ – umeleckou formou predstavená rozprávka
* **Máj**
	+ Deň Matiek - program pre mamičky, vystupovanie, recitovanie básničiek, spievanie pesničiek, tancovanie, darovanie darčeka
	+ Návšteva v kvetinárstve
	+ Modlitba za rodičov v kostole
	+ Divadielka študentov z Katolíckej univerzity – hranie rozprávok
	+ Ručná výroba papiera – zapojenie sa do projektu firmy Mondi, kde sme si vyrobili ručne papier, zapojili sa výrobkami do súťaže a vyhrali sme papierový hrad pre deti
	+ Návšteva u Hasičov – bola povzbudzujúca akcia, deti mali možnosť spoznať činnosť Požiarnej hliadky a prezrieť si priestory u hasičov
	+ Návšteva u vojakov – deti mohli spoznať činnosť vojska a veľa aktivít zažiť na vlastnej koži
* **Jún**
	+ Deň úsmevu – MDD – deti mali možnosť hľadať poklad spĺňaním malých cieľov, zbierali smajlíky, zabavili sa, zároveň to bola akcia v rámci Národného programu duševného zdravia
	+ Poklona k Božiemu telu – modlitba v jezuitskom kostole, deti si vytvárali živý vzťah so sviatostným Kristom
	+ Beseda so včelárom – deti mali možnosť počúvať o živote včiel, ochutnať včelie výrobky, vidieť včielku – matku, chytiť si živých trúdov do rúk
	+ Rozlúčka s predškolákmi – rozlúčenie sa a oslava
	+ Koncoročný výlet – spoločné prežívanie výletu na Oravský hrad spolu s rodičmi detí, upevňovanie vzťahov, spoznávanie rozprávok počas prehliadky hradu

Súťaže, do ktorých sa deti zapojili, boli prevažne výtvarné. V súťaži – „Jablko“ získal Andrejko Babic krásne 2. miesto.

***§ 2. ods. 1 pís. j)***

**Projekty, do ktorých je škola zapojená**

Materská škola je zapojená do projektu:

* Optimálna mikroklíma pre deti materskej školy (firma Mondi)
* Výroba ručného papiera firmy MONDI, v ktorej sme získali prvé miesto

***§ 2. ods. 1 pís. l)***

**Materiálno-technické podmienky**

Materská škola je umiestnená v samostatnej **budove v centre mesta Ružomberok,** na Námestí A. Hlinku, kde sa sústreďuje časť občianskej vybavenosti mesta.

Budova sa skladá zo staršej, no prestavanej časti a novej, pristavenej. **Budova je dvojpodlažná.** Priestory školy sú prispôsobené podmienkam pre predškolské zariadenie: v novej časti budovy sú **2 herne** (jedna na prízemí, druhá na 1. poschodí), každá **so samostatnou spálňou, sociálnym zariadením a kúpeľňou.** V herňach je nábytok, zodpovedajúci veku a potrebám detí rozdelený do hracích kútikov (kuchynka, knižnica..). Prostredie miestností materskej školy je estetické a podnetné pre deti a ich činnosti. **Hračky** patria k nezastupiteľnému vybaveniu materskej školy. Dopĺňajú sa priebežne, podľa potreby, s ohľadom na ich kvalitu a primeranosť veku. Detská a odborná literatúra, učebné pomôcky, telovýchovné náradie a náčinie, hudobné nástroje, didaktická a audiovizuálna technika sú súčasťou materskej školy. **Učiteľská knižnica** sa dopĺňa priebežne, podľa ponuky zaujímavých a certifikovaných publikácií. **Detskú knižnicu** tiež dopĺňame podľa žánrovej ponuky, ale i možností. **Učebné pomôcky** dopĺňame podľa potrieb. Spotrebný materiál na výtvarné, grafomotorické, pracovné činnosti je dostatočné zabezpečený, dopĺňaný podľa potrieb. Pracovné zošity majú len staršie deti, pre mladšie deti kopírujeme z prac. zošitov pre ich vekovú kategóriu pracovné listy. Vo výchovno-vzdelávacích činnostiach používame **audiovizuálnu techniku, projektor, prenosné PC, ako i mobilný internet.** Nakoľko MŠ nemá zatiaľ vlastnú počítačovú miestnosť, na rozvíjanie spôsobilostí v oblasti počiatočnej digitálnej gramotnosti detí používame prenosné PC s mobilným internetom a spolupracujeme so ZŠ sv. Vincenta, kde deti majú možnosť pracovať samostatne na svojom počítači v počítačovej miestnosti.

**Nábytok** triedy rešpektuje antropometrické požiadavky, je jednoduchý, prispôsobený počtu detí, je umývateľný a bezpečný, deti si z neho bezproblémovo vyberú hračky a majú ich kedykoľvek k dispozícii.

V herniach a v jedálni sú steny zdobené maľbami s detskou a rozprávkovou tematikou. V oknách sú namontované žalúzie. V spálňach má každé dieťa svoje ležadlo. Perinky, vankúše a posteľná bielizeň sú nové s detskou tematikou, v kúpeľni má každé dieťa svoj vešiak na uterák a stojan na pohár so zubnou pastou. Na 1. poschodí, pri herni sa nachádza **učebňa, ktorá slúži na špecializované aktivity.** Na prízemí sa nachádza **kuchyňa, výdajňa jedla, jedáleň, šatne.** V jedálni sú stoly so stoličkami pre deti s umývateľnou podlahou. Šatňa sa nachádza na prízemí, kde majú deti skrinky, vešiaky i poličky so svojimi značkami na odkladanie oblečenia. **Kancelária pre riaditeľku a hospodárku** sa nachádza na 1. poschodí. Sociálne zariadenia pre zamestnancov sú na prízemí i na 1. poschodí. Máme **bezbariérový prístup** do budovy MŠ, do triedy, jedálne a na soc. zariadenia.

Materská škola má svoj vlastný **školský dvor,** ktorý je sčasti vydláždený a z väčšej časti zatrávnený. Na vydláždenej časti sa nachádza krytý priestor na odkladanie detských bicyklov. V školskom dvore, na zatrávnenej časti, sa nachádza nové vlastné detské ihrisko s preliezkami, ktoré je dostatočne oplotené a tak chránené pred vstupom zvierat a cudzích osôb. Nakoľko MŠ nemá vlastnú telocvičňu, spolupracujeme so ZŠ sv. Vincenta a Gymnáziom sv. Andreja a na telovýchovné aktivity používame telocvičňu školy.

**Strava** sa dovážala denne z MŠ Riadok v Ružomberku.

Z materiálnej stránky sa nám podarilo v spolupráci so zriaďovateľom zakúpiť do MŠ vybavenie kuchyne na budúci šk. rok, prestavať skladové priestory, vybaviť sklad chladničkami a zariadením, dokupovať počas šk. roka telovýchovné náradie, knihy pre deti, encyklopédie.

**Psychohygienické podmienky**

V zostavovaní denného režimu detí boli rešpektované psychohygienické potreby detí, ktoré sa dali do súladu s podmienkami edukačnej činnosti. Hygiena pracoviska je na veľmi dobrej úrovni.

***§ 2. ods. 1 pís. m)***

**Finančné a hmotné zabezpečenie (ku dňu 31.12. 2012)**

|  |  |
| --- | --- |
| Zdroje financovania | 87. 864,29 € |
| Dotácia z Mesta RK | 71. 790,00 € |
| Dotácia z KŠÚ ZA (predškoláci) | 2. 058,00 € |
| Dotácia z ÚPSVaR MT (hmotná núdza) | 488,39 € |
| Príspevky od zamestnancov (strava) | 798,13 € |
| Podpora zamestnanosti - ÚPSVaR MT | 1 417,32 € |
| Príspevky od rodičov | 12. 042,89 € |
| *za pobyt* | *3 280,00 €* |
| *za stravu* | *6 842,43 €* |
| *ostatné vr. Rodičovského fondu* | *1 122,33 €* |
|  Príspevky z podielu zaplatenej dane 2% |  |
|  Príspevky od iných organizácií | 66,00 € |
| Ostatné | 3,69 € |

|  |  |
| --- | --- |
| Použitie zdrojov - náklady | 88. 852,49 € |
| Mzdy + odvody | 60. 037,52 € |
| Spotreba energií | 4. 394,52 € |
| *plyn* | *3 178,57 €* |
| *el. eneriga* | *694,26 €* |
| *vodné + stočné* |  *521,69 €* |
| Materiálne náklady | 4. 359,04 € |
| Dodávka stravy | 15. 321,00 € |
| Dodávka služieb | 2 356,03 € |
| Opravy a udržiavanie | 1. 207,03 €
 |
| Ostatné náklady | 108,26 € |

|  |  |
| --- | --- |
| Výsledok hospodárenia | -988,20 € |

***§ 2. ods. 1 pís. n)***

**Plnenie stanoveného cieľa**

Koncepčný zámer MŠ mal definované tieto ciele, ktoré sa nám počas školského roka darilo plniť:

* prehlbovali sme a rozvíjali kresťanskú orientáciu školy, vytvárali v škole pokojnú atmosféru, aby deti nadobúdali pocit istoty, bezpečia a lásky
* obohacovali sme výchovu a vzdelávanie dieťaťa o náboženské a duchovné prvky
* pomáhali sme rodine vo výchovnom pôsobení na ich dieťa jeho vedením v duchu kresťanského náboženstva, rozvíjali sme v deťoch náboženské poznanie, cítenie a konanie
* dbali sme o to, aby bola naplnená potreba sociálneho kontaktu dieťaťa s rovesníkmi
* pomáhali sme dieťaťu ľahšie a plynule sa adaptovať do nového prostredia MŠ citlivým prístupom a láskou
* podporovali sme a prehlbovali vzťah dieťaťa k poznávaniu a učeniu hrou, prebúdzali sme v ňom prirodzenú zvedavosť
* cieľavedome, systematicky, v čo najtvorivejšej atmosfére a príjemnej klíme sme rozvíjali celú osobnosť dieťaťa – v psychomotorickej, kognitívnej, sociálnej, aj emocionálnej oblasti
* v prípade potreby sme citlivo komunikovali s rodičmi o prípadnom špeciálnom, alebo odbornom poradenstve – spoluprácovali s pediatrom, psychológom, logopédom
* diferencovali sme úlohy pre jednotlivé vekové skupiny
* podarilo sa zaškoliť 21 5-6 ročných detí

V školskom roku 2012/13 nastúpilo do materskej školy (MŠ) 50 detí vo veku 2-6 rokov, z toho 1 dieťa do 3 rokov, 23 predškolákov, medzi ktorými nebolo žiadne dieťa s odloženou školskou dochádzkou, v apríli pribudlo 1 dieťa na adaptačný pobyt.

**Výchovno – vzdelávaciu činnosť** v našej MŠ sme realizovali podľa Školského vzdelávacieho programu **„Srdiečko“**, ktorý je v súlade so Štátnym vzdelávacím programom ISCED 0. Vo výchovno-vzdelávacej činnosti sme plnili úlohy, vyplývajúce z koncepčného zámeru rozvoja školy, z POP na tento šk. rok, ako i z plánu práce školy. Úlohy sme diferencovali podľa vekového zloženia detí v triede. Vypracovali sme diagnostické záznamy o deťoch a na základe týchto záznamov sme venovali veľkú pozornosť individuálnemu prístupu deťom v priebehu celého dňa. Vo výchovno-vzdelávacej práci sme plánovali činnosti, v ktorých prevládala hra spojená so zážitkovým učením, kde deti mohli naplno rozvíjať svoju tvorivosť, fantáziu, aktivitu. Účasťou na vzdelávacích aktivitách sme sledovali zvyšovanie odbornosti pedagogických zamestnancov a tým i zvyšovanie úrovne a kvality výchovno-vzdelávacieho procesu. V práci sme realizovali nové, aktivizujúce metódy, aby boli deti aktívnejšie, samostatnejšie, komunikatívnejšie.

**Edukácia** detí predškolského veku prebiehala v perceptuálno- motorickej, kognitívnej a sociálno-emocionálnej vzdelávacej oblasti rozvoja osobnosti. Pri plánovaní edukačných aktivít sme vychádzali z aktuálneho stavu rozvoja, záujmu detí, z  výkonových a obsahových štandardov. Deti získavali elementárne základy kompetencií – psychomotorické, osobnostné, sociálne, komunikatívne, kognitívne, učebné, informačné a duchovné podľa zásady primeranosti a individuálnych a vývinových osobitostí. Pretože na začiatku školského roka boli niektoré z detí nové - 15, nepoznali sa. Našou prvoradou úlohou teda bolo pomôcť deťom adaptovať sa, oboznamovať sa s MŠ a vytvárať kolektívne vzťahy.

**Predškoláci** sa počas roka zlepšili po všetkých stránkach - sú komunikatívnejší, komunikujú s deťmi i dospelými, pomáhajú mladším deťom, pomáhajú i učiteľkám, vedia samostatne riešiť rôzne úlohy, nachádzajú v knihách a časopisoch nové poznatky vo svojej sfére záujmov, pracujú samostatne pri edukačných aktivitách – výtvarných, grafomotorických, zmena nastala v oblasti jazykovej – zlepšila sa výslovnosť, rozvinul sa verbálny prejav. V spolupráci s rodinnými príslušníkmi sa rozvíjala slovná zásoba i správnosť vyslovovania hlások.

V priebehu každodenného pobytu detí v materskej škole bola **náboženská výchova** úzko prepojená so všetkými edukačnými aktivitami. Snažili sme sa o to, aby sa deti učili spájať vieru so životom, učili sme deti základné modlitby, vytvárať si osobný vzťah s Bohom, svätými, učili sme ich nesebeckej láske a slobodne sa rozhodovať pre dobro. Prvky kresťanskej výchovy sme začleňovali do činnosti detí v priebehu celého dňa v MŠ.

Deti sme oboznamovali s biblickými príbehmi, čítaním detskej Biblie alebo prostredníctvom DVD príbehov Starého a Nového Zákona. Oboznamovali sme ich s náboženskými básňami a piesňami, s kresťanskými sviatkami a tradíciami – sv. Vincent, Dušičky, Mikuláš, Narodenie Pána, Traja králi, Krížová cesta, Veľkonočné sviatky, svätá Lujza, Panna Mária, Nanebovstúpenie Pána, Božieho Tela… Snažili sme sa o vytváranie atmosféry v duchu kresťanského porozumenia a lásky.

Počas školského roka sme prežívali **liturgický rok** – dušičkový čas, advent, Mikuláš, Vianoce, pôst, veľkonočné sviatky so  zmŕtvychvstalým Pánom, v máji sme prežívali čas s Pannou Máriou, v júni Božiu lásku s Božským Srdcom.

**Hrové činnosti -** V triedach sú vytvorené hracie kútiky, v ktorých sa deti hrali so stavebnicami, autami, bábikami, hrali sa na mamičky, na lekára, na stavbárov, na kuchárky. Námetové hry rozvíjali hlavne staršie deti, mladšie sa rady hrávali s autami, využívali dopravný koberec, navliekali šnúrky, skladali puzzle, kreslili na tabuľu. Postupom času začali i mladšie deti vytvárať malé skupinky a začali sa hrať podľa vzoru starších, alebo dokonca s nimi v námetových hrách. Spoločne potom upratovali hračky a navzájom si pomáhali. Pretože sme mali deti od 2 do 6 rokov, oboznamovali sme ich so základmi potreby pomôcť a mať z pomoci inému dobrý pocit. Staršie deti s ochotou pomáhali mladším. Edukačné aktivity v čase raných hier sme navodili priamo i nepriamo, prostredníctvom pripravených pomôcok, úpravy prostredia i ukážkou činnosti, na ktorú sme deti chceli upozorniť. Deti obvykle reagovali na ponúknuté podnety. Negatívom činností bolo to, že deti prichádzali do MŠ pomerne neskoro,  preto niektoré deti v ranných aktivitách chýbali.

**Pohybové a relaxačné cvičenia** sme realizovali denne v triedach, aj využívaním náradia a náčinia.

Predškolské deti sa na cvičenie v druhom polroku prezliekali. V priebehu školského roka sme zaznamenali zlepšenie koordinácie pohybov, pohybových zručností u viacerých detí. Využívali sme náradie a náčinie, rytmické nástroje, didaktickú techniku. Pri cvičení s mladšími deťmi sme využívali cvičenia s riekankami. Deti mali v obľube preteky, športové súťaže, hry s loptami, pohybové hry. Učili sa počúvať s porozumením (slovné pokyny v hrách napr. Kubo velí, Pláva loď tešiť sa z vlastného úspechu, ale i pochváliť kamaráta, prijať i neúspech, podriaďovať sa pravidlám hier a pod.).

**Telovýchovné činnosti** sa prelínali s inými činnosťami v priebehu celého dňa – pri pobyte vonku, v odpoludňajších aktivitách. Pri súťažiach sme deti učili spolupatričnosti. V zime sme záhradu využívali na stavanie snehuliakov, hry v snehu, v lete na letné hry – naháňačky, preliezanie na preliezkach.

**Spievali** a počúvali sme piesne, rytmizovali sme riekanky hrou na tele i pomocou Orffovho inštrumentára, pohybovali sa podľa hudby.

**Vo výtvarných a pracovných činnostiach** sme využívali rôzny materiál, kresliace a maľovacie pomôcky, viedli sme deti k samostatnosti, k tvorivosti a využitiu vlastnej fantázie.

Pri **získavaní poznatkov** sme využívali encyklopédie, prezentácie v Power Pointe.

V edukačných aktivitách sme využívali **prácu s knihami, časopismi**, premietali DVD filmy s aktuálnou témou (náboženské), využívali sme CD, staršie deti mali svoje **pracovné zošity** na matematické činnosti a činnosti súvisiace s rozvojom poznávania prírody, spoločnosti, na grafomotorické činnosti a rozvíjanie reči sme prefocovali prac. listy, mladším deťom sme všetky pracovné listy prefocovali.

Pri každodennej činnosti sme deti viedli k používaniu „čarovných“ slovíčok „prosím, ďakujem, prepáč“, k rozvoju kladných medziľudských vzťahov, k vyjadrovaniu svojich pocitov a potrieb, k nenásilnému riešeniu konfliktov medzi sebou, či k dohodnutiu sa na kompromise a odpusteniu si chýb. Deti sa učili hodnotiť svoje výkony, ale i povzbudiť a pochváliť výkon svojho kamaráta. Naučili sa hrať v skupinkách, podriaďovať sa jeden druhému, spoločne sa vedieť hrať spoločenské hry a dodržiavať pravidlá.

**Na rozvoj reči** a slovnej zásoby sme využívali prácu s knihou, prac. listami, rozcvičky jazýčka a spoluprácu s rodičmi pri cvičení správnej výslovnosti hlások.

Na rozvíjanie **informačných kompetencií** sme spolupracovali tiež so ZŠ sv, Vincenta, kde deti mali možnosť využiť prácu pri počítačoch.

Na rozvíjanie psychomotorických kompetencií – **pohybových zručností** deti mali tiež možnosť využiť telocvičňu pri ZŠ sv. Vincenta.

**V sebaobslužných činnostiach** sa deti učili samostatne obliekať a obúvať, uložiť svoje veci na určené miesto, poskladať prikrývku, učesať sa, pomáhať mladším deťom, staršie deti sa učili jesť príborom.

Počas **pobytu vonku** sme chodili na vychádzky do blízkeho i vzdialenejšieho okolia, do mesta, pozorovali sme prírodu. Počas zimy sme sa starali o vtáčiky kŕmením.

Vo všetkých edukačných aktivitách sme sa snažili používať **aktivizujúce metódy**, nepredkladať deťom hotové poznatky, provokovali sme deti k novým, pre ne doposiaľ neznámym činnostiam.

**Prostredie materskej školy** sme zdobili výtvarnými prácami detí, výrobkami detí. Výtvarné práce detí sme poslali do výtvarných súťaží. Andrejko Babic vyhral v súťaži „Jablko“ krásne 2. miesto.

Zapájali sme sa do **súťaží cez časopisy**, kde sme párkrát vyhrali školské pomôcky. Zapojili sme sa kresbou obrázkov do pomoci deťom na onkológii cez „Dobrého anjela“.

V tomto školskom roku sa nám podarilo dalej rozvinúť činnosť **krúžkov** – Anglický jazyk – 3 skupinky a hudobný krúžok - hra na flautu (2 skupinky). Deti mali možnosť prostredníctvom nich osvojiť si nové vedomosti a zručnosti, pokračovať v už získaných vlaňajších zručnostiach.

Uskutočnili sme **návštevu** knižnice, Hasičov, Galérie Ľ. Fullu, kostolov, Eucharistickej adorácie v Jezuitskom kostole, Liptovského múzea, sestier satmárok, ZŠ sv. Vincenta, Gymnázia sv. Andreja, cintorína, Kalvárie, lekárne, zelovocu, kvetinárstva, ZOO obchodu, prvákov v ZŠ, na Oravskom hrade – cez koncoročný výlet...

Medzi zaujímavé aktivity a akcie patrí návšteva Galérie Ľ. Fullu, kde si deti mohli sami vyskúšať maliarstvo i modelárstvo, návšteva múzea, knižnice i rôznych kultúrnych vystúpení v Kultúrnom dome. Predvianočný čas sme si spestrili stretnutím sa s Mikulášom, ktorému sme pripravili krátky program. Potancovali sme si v maskách na našom Karnevale, tento rok len v MŠ. Počas pôstu sme boli Krížovú cestu prežiť na Kalváriu. Mamičkám sme ku Dňu matiek pripravili pekný program a darčeky. Veľmi pekné vzťahy sme mali s kamarátmi zo ZŠ sv. Vincenta, ktorí nás viackrát pozvali na ich kultúrne vystúpenia i navštíviť prvákov.

Bližšia spolupráca bola so ZŠ sv. Vincenta a **s rôznymi inštitúciami** – Centrom ped. – psychologického poradenstva, Mestskou knižnicou, Katolíckou univerzitou, Liptovským múzeom, Galériou Ľ. Fullu, ZUŠ Ľ. Fullu, Gymnáziom sv. Andreja, Mestskou políciou, Vojenským útvarom, Hasičmi, s MŠ v Kongu, s Dobrým anjelom. V tomto školskom roku sa nám nepodarilo získať bližšiu spoluprácu s logopedičkou z CPPP v Ružomberku.

Materským školám z mesta Ružomberok naše deti vyrobili a poslali pozdravy ku Vianociam. Aj takýmto milým spôsobom sme chceli nadviazať s inými Materskými školami kontakt.

Podarilo sa nám **prezentovať školu na verejnosti** – cez umiestňovanie textov a fotografií na internetovej stránke a dokúpením novej vývesnej tabule na vonkajšom oplotení MŠ, kde boli prezentované práce detí, cez zapájanie sa do súťaží a projektov.

Všetky činnosti a aktivity detí sme priebežne počas školského polroka zachytávali do fotoaparátu a umiestňovali na internetovú stránku MŠ.

**Z materiálnej stránky** sa nám podarilo aktívne využívať školský dvor – prevažne trávnatú časť, je potrebné ešte zakúpiť pre deti sezónne hračky – hrabličky, záhradné náradie (malé metličky, lopatky, vedierka).

Podarilo sa nám zakúpiť do MŠ nové detské stoly, stoličky, nakoľko ku zač. šk. roka bol navýšený počet detí, telovýchovné náradie, knihy pre deti, encyklopédie, DVD, rozbehli sme **projekt** Hračky do MŠ v Kongu, projekt ručne vyrobený papier od firmy MONDI a projekt klimatizácie s firmou MONDI.

V mesiaci január sa uskutočnil **zápis detí** - našich predškolákov do 1. ročníka ZŠ. V našej MŠ bolo 23 predškolákov, ktorí sa zápisu zúčastnili. Do prvého ročníka bolo zapísaných 18 detí, do nultého ročníka 2 deti, do ZŠ Jamník 1 dieťa a odklad školskej dochádzky majú 2 deti, s ktorými budeme intenzívnejšie pracovať v bud. šk. roku.

Na konci šk. roka sme uskutočnili v MŠ rozlúčku s týmito 21 predškolákmi, kde sme sa slávnostným posedením rozlúčili. Predškoláci získali **Osvedčenie o absolvovaní predprimárneho vzdelávania.**

**Dochádzka detí** do MŠ bola ovplyvnená častými ochoreniami detí (kiahne, detské choroby). Na prelome mesiacov január/február boli vyhlásené chrípkové prázdniny.

***§ 2. ods. 1 pís. o)***

**Úspechy a nedostatky**

Počas celého školského roka v materskej škole sme sa snažili o vytvorenie pozitívnej klímy. Aby tu bolo cítiť vzájomnú lásku medzi všetkými, ktorí sa tu stretávame, ktorá vychádza z lásky k Bohu. Viedli sme deti k úcte ku kresťanským hodnotám, k úcte k ľuďom, k ochote pomáhať a mať dobrý pocit z toho, že pomáhame a tým vzdávame úctu Nebeskému Otcovi. V priebehu školského roka sme sa snažili vytvoriť na verejnosti dobrý obraz o materskej škole.

V tomto školskom roku **sa nám darila** spolupráca s rodičmi. Mali záujem o dianie v materskej škole a prejavilo sa to pri stretnutiach s nimi. Rodičia pomáhali škole pri obstarávaní rôzneho materiálu, hračkami, pri akciách – karneval, Mikuláš, Deň matiek, koncoročný výlet... Výrazne podporili MŠ v projekte – Hračky pre MŠ do Konga, v projekte ručná výroba papiera od firmy MONDI, v projekte klimatizácie v spolupráci s firmou MONDI.

V tomto školskom roku **sa nám nepodarilo** získať bližšiu spoluprácu s logopedičkou z CPPP v Ružomberku, čo by sme chceli v bud. Šk. roku doplniť. Chceme sa viac zapájať do súťaží, viac spolupracovať s inými MŠ v okolí a uskutočniť besedy s lekárkou – detskou a zubnou. Uskutočniť spoluprácu s Katolíckou univerzitou prostredníctvom besied, návštev; v rámci rozvíjania tvorivosti žiakov a obohatenia zážitkov detí pozvať odborníkov z oblasti výtvarného a hudobného odboru.

V našej našej MŠ bolo v tomto šk. roku zaevidovaných 52 **žiadostí o prijatie dieťaťa**. Čo je spolu všetkých zaevidovaných 78 žiadostí o prijatie dieťaťa a z toho na najbližší šk. rok by chcelo nastúpiť- 44 detí. Žiaľ, nie všetkým možno vyhovieť vzhľadom na kapacitu MŠ.

**Návrh opatrení na zlepšenie úrovne výchovy a vzdelávania vyplývajúcich zo správy:**

* V nasledujúcom školskom roku chceme aj naďalej zvyšovať úroveň výchovno-vzdelávacej práce štúdiom nových metodických materiálov, využívaním nových metód a foriem práce aktivizovať deti.
* Chceme spolupracovať naďalej s rodičmi, nástenky pre rodičov budú obohatené o aktuálne básne, piesne a hry, ktoré sa deti v MŠ učia a takisto o práce detí, ktoré v MŠ vytvorili.
* Vo výchovno-vzdelávacej práci chceme využívať prácu s časopismi a inými materiálmi pre deti na vylepšenie edukačnej činnosti. Chceme sa naďalej zapájať do súťaží.
* Chceme zintenzívniť spoluprácu s logopedičkou.

**Záver**

**Vypracovala:** Bc. Lenka Jirotková, riaditeľka v šk. roku 2012/2013, od 1.1. 2013

V Ružomberku, **27. septembra 2013**

 ..........................................

 riaditeľka

Správa bola predložená a prerokovaná v pedagogickej rade dňa:

**1. októbra 2013**

 ..........................................

 riaditeľka

Správa bola predložená a prerokovaná v Rade školy dňa: **8. októbra 2013**

**Stanovisko Rady školy:**

Rada školy odporúča zriaďovateľovi **schváliť** správu o výsledkoch a podmienkach výchovno-vzdelávacej činnosti Materskej školy sv. Lujzy v Ružomberku

za školský rok 2012/2013

V Ružomberku **8.októbra 2013**

 ..........................................

 Ing. Rastislav Galan, PhD.

 predseda Rady školy

**Za zriaďovateľa:**

 ..........................................

 Mgr. Martina Kubániková, s. M. Blažeja

 provinciálna predstavená - zriaďovateľ